Pécs-Baranyai Kereskedelmi és Iparkamara

Clusters meet Regions - Klasztertalálkozó és partnerkereső rendezvény
2024-06-18 - 2024-06-19 | Graz, Graz, Ausztria
2024. június 18-19-én, Grazban, Ausztriában kerül megrendezésre a „Clusters meet Regions” klasztertalálkozó és partnerkereső rendezvény.
Az esemény a „Tradition Reinvented” (Újra feltalált hagyományok) témája köré szerveződik, és célja annak feltárása, hogy a klaszterek hogyan tudnak az európai fenntarthatósági célokhoz igazodva az éghajlat-semleges, digitális jövő felé vezető átalakulások élére állni.
Célcsoportok:

Klasztermenedzserektől a politikai döntéshozókig
Ipari szakértőktől a KKV-kig mindenkit várnak.

Az esemény elősegíti az ágazatközi párbeszédet és együttműködést, és innovatív megoldásokat kínál a sürgető kihívásokra.
A rendezvényt uniós vállalkozások, klaszterszervezetek, EEN-ek, nemzeti és regionális kutatásfejlesztési és innovációs ügynökségek, vállalkozástámogató szervezetek és politikai döntéshozók vehetik igénybe.
Részletes program, további információ és regisztráció
A kiutazás egyénileg szervezendő.

Kamarai üzleti delegáció Münchenbe támogatott részvételi lehetőséggel
2024-06-18 08:00 - 2024-06-20 17:00 (Europe/Budapest)
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 18-20. között támogatott részvételi lehetőséggel üzleti delegációt szervez Németországba, Münchenbe. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a német üzleti környezet bemutatása. A delegáció látogatást tesz a The smarter E Europe nemzetközi energiaipari szakvásáron. Ezenkívül terveink között szerepel egy bajor partnerszervezet meglátogatása, esetleges üzleti fórum szervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Bajorország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a The smarter E Europe nemzetközi energiaipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert csak a mellékletben megjelölt repülőjáratokhoz, a későbbiekben meghatározott hotelhez és a közös szakmai programokhoz biztosítjuk.

A The smarter E Europe 2024 szakvásárról röviden
A 2024. június 18-21. között megrendezésre kerülő The smarter E Europe Európa legnagyobb energiaipari platformja, melynek fókuszában a megújuló energiák, a fenntartható energiaellátás, az energiaipar decentralizációja és digitalizálása, valamint a villamosipari-, hőenergetikai- és közlekedési szektorok ágazatközi megoldásai állnak. A The smarter E Europe az Intersolar Europe, az ees Europe, a Power2Drive Europe és az EM-Power Europe kiállításokat fogja össze 2800 kiállítóval, széles körű kísérőprogramokkal és négy konferenciával.
Az Intersolar Europe-on a napenergiaipar vezető beszállítói, gyártói, forgalmazói és start-upjai mutatják be a globális trendeket és újításokat.
Az ees Europe Európa legnagyobb kiállítása, mely az akkumulátorokra és az energiatároló rendszerekre fókuszál. A középpontban a megújuló energiák tárolására szolgáló jövőorientált megoldások, mint például a hidrogén és a power-to-gas technológiák állnak.
A Power2Drive Europe a töltési infrastruktúra és az e-mobilitás nemzetközi kiállítása, mely a tiszta közlekedés széles skáláját mutatja be.
Az EM-Power Europe középpontjában az energia intelligens felhasználása áll az építőiparban és az iparban, mely magába foglalja az intelligens hálózatokat és a megújuló energiák integrációját, valamint a hálózati infrastruktúrát és a rendszerszolgáltatásokat is.
Kiemelt energetikai szektorok: Fotovoltaikus ipar; napkollektoros hőtermelés; energiatároló rendszerek, energiatárolási technológiák; hidrogén és power-to-gas; akkumulátorgyártási technológiák, gép- és üzemépítés; elektromos járműellátó berendezések; töltési infrastruktúra; elektromos járművek (BEV, PHEV); EV akkumulátor-technológia; EV rendszer és gyártás; hidrogénalapú mobilitás; mobilitási szolgáltatások; intelligens hálózatok és a megújuló energiák integrációja, villamosenergia-kereskedelem és -forgalmazás; smart city; energiagazdálkodás és épületautomatizálás; decentralizált és megújuló energiaellátás; kereskedelmi és ipari energiaszolgáltatások
A delegációba a Németország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a bajor gazdaságról és üzleti lehetőségekről.
Szakmai szervezetek meglátogatása. (egyeztetés alatt)
Vásárlátogatás a The smarter E Europe energiaipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol/német, magyar tolmácsolást nem biztosítunk.

Szervezők
A Magyar Kereskedelmi és Iparkamara (MKIK) együttműködve Magyarország Müncheni Főkonzulátusával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol/német nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei saját gépkocsival, vonattal vagy repülővel (a repülőjegy az út meghirdetésekor kb. 213 200 Ft/fő, mely ár a szabad helyek függvényében változhat),
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 19.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

AMULET webinárium - Fókuszban a szálerősítésű polimerek
2024-06-18 15:00 - 16:00 | Online – Zoom
A webinárium címe: Integratív szimuláció szálerősítésű műanyagok folyamat- és szerkezeti elemzéséhez

Ez a webinárium az integratív szimuláció részletes vizsgálatát mutatja be egy konkrét példán keresztül. A webinárium az autóipar szakértőinek, anyagtudósoknak, valamint a kompozit anyagok területén dolgozó kutatóknak és fejlesztőknek szól. A webináriumon a szálerősítésű műanyagok fröccsöntésének és szerkezeti elemzésének integratív szimulációja kerül bemutatásra.
Az előadáson lehetőség van a szakértőkkel való eszmecserére, valamint betekintést nyerhet a legújabb trendekbe és technológiákba.
Időpont: 2024.06.18. 15:00-16:00
Előadó: Dr.-Ing. Sascha Müller (Technische Universität Chemnitz)
A részvétel ingyenes, de előzetes regisztrációhoz kötött.
REGISZTRÁCIÓ

Adatvédelem, (köz)adatvagyon-hasznosítás, digitális és adat alapú egészségügyi technológiák
2024-06-20 08:30 - 14:00 | Pécsi Tudományegyetem Állam-és Jogtudományi Kar, 48-as tér 1., Pécs, 7622
Három fontos téma, egy képzési nap, a Hungarian Data-EDIH szervezésében, vállalkozásoknak, térítésmentesen, Pécsett.

A képzést a Pécsi Tudományegyetem szakemberei tartják.
A képzésekről röviden:
A képzések alapvetően az adatvédelemre, a (köz)adatvagyon-hasznosításra, anonimizálásra, továbbá a digitális és adat alapú egészségügyi technológiák értékelésére, valamint a szerzői jogra és iparjogvédelemre fókuszálnak. A képzések „blended” formában (azaz frontális előadással, elektronikus oktató anyagokkal és online konzultációval), vagy teljesen online jellegűek.
A képzések, melyek piaci értéke 63.500 Ft, most térítésmentesen* vehetők igénybe.
(* A szolgáltatások a vállalkozás „de minimis” támogatási kerete terhére vehetők igénybe, melyek egyenkénti értéke az igénybe vevő „de minimis” keretetét fogja terhelni.)
A meghirdetett képzések közül három 2024. június 20–án reggel 8:30-kor kezdődik háromszor 1,5 órás jelenléti előadással a PTE Állam-és Jogtudományi Kara A105 -ös termében (7622 Pécs, 48-as tér 1.)
Rövid összefoglaló az „adatvagyon-hasznosítás és anonimizálás jogi keretei” tréningről:

Az adatvagyon hasznosítása számos lehetőséggel kecsegtet, akár az üzleti szféra, akár a közszféra adatai tekintetében. A területen különös jelentősége lehet az egészségügyi (személyes) adatok statisztikai és tudományos kutatási célú hasznosításának. Az adathasznosítás során az anonimizálás ugyan az adatvédelmi szabályok alóli mentességet eredményezheti, a konkrét megvalósítása és az anonimitás jogi megítélése azonban korántsem evidens. A kurzus ezen kihívások megoldásában kíván segítséget nyújtani.

Rövid összefoglaló „a közadat-újrahasznosítás jogi keretei” workshopról:

A közszféra által kezelt adatvagyon, a közadatok üzleti vagy tudományos célú újrahasznosításában igen jelentős potenciál van, amely mind az adatot kezelő közfeladatot ellátó szerv, mind az üzleti partner számára előnyös lehet. A kurzus e területen kíván segítséget nyújtani, mind az adatbirtokos (közfeladatot ellátó) szervek, mind a potenciális adatfelhasználók részére.
A workshop teljesen online, amihez részben a PTE Moodle felülete, részben az MS Office Teams kerül alkalmazásra. A Moodle tananyagok 2024.06.18-tól érhetőek el, az Online élő konzultáció 2024.06.21-én (péntek) 14:00 és 15:00 óra között fog történni.

Rövid összefoglaló a „digitális és adat alapú egészségügyi technológiák értékelése” tréningről:

A digitális és adatalapú egészségügyi technológiák HTA (Health Technology Assessment) alapú értékelésének célja, hogy tudományos alapokon nyugvó információkat nyújtson az új technológiák klinikai hatékonyságáról, költséghatékonyságáról, biztonságáról és a betegellátásra gyakorolt hatásáról. Ezek a technológiák, mint például a telemedicina, mobil egészségügyi alkalmazások, valamint az adatelemzésen alapuló prediktív modellek lehetővé teszik a betegadatok valós idejű monitorozását, a betegellátás személyre szabását és a kezelési tervek optimalizálását és javítják a betegellátás minőségét és hatékonyságát. A HTA értékelés során különös figyelmet fordítanak az adatvédelemre és a technológia integrációjára az egészségügyi rendszerekbe, biztosítva, hogy a döntéshozók megalapozott választásokat hozhassanak.

Rövid összefoglaló „Szerzői jogi és iparjogvédelmi” workshopról:

Cél a résztvevők iparjogvédelmi tájékozottságának szélesítése, szerzői jogi, iparjogvédelmi információkkal való ellátása.
Ismeretek terjesztése azoknak az innovatív tevékenységet folytató kis- és középvállalkozóknak, akik érdekeltek szellemi termékük védelmében.
A workshop kiterjed az egyes szellemi alkotásokban, az iparjogvédelem eszközeiben, az oltalmi formákban történő eligazodásban, azok kiválasztásában, az iparjogvédelmi információforrásokra-, adatbázisokra; továbbá a szellemi termékek hasznosításával kapcsolatos fontos tudnivalókra.

A képzések a Hungarian Data-EDIH projekt keretein belül kerülnek megszervezésre, mely projektben az adatok üzleti hasznosításához, adatkezeléshez kapcsolódó üzleti szempontból kiemelkedően hasznos szolgáltatások érhetők el térítésmentesen. Az elérhető szolgáltatásokról további tájékoztatás érhető el a www.adatedih.hu oldalon.
A jelentkezés menete:
A részvételnek feltétele a megfelelő jelentkezési dokumentáció kitöltése és a jelentkezési határidőig történő megküldése. A jelentkezési dokumentáció az alábbiakat tartalmazza:

Jelentkezési lap (.docx) kitöltése

Az első oldalán a céges adatok megadása minden esetben kötelező.
A második oldalon található – felnőttképzéshez szükséges – adatok kizárólag abban azon személyek esetén, akik az „adatvagyon-hasznosítás és anonimizálás jogi keretei” tréningen részt vesznek.
A jelentkezési határidő: 2024.06.17.
A kitöltött jelentkezési lapokat kérjük a fenti határidőig a jakli.balazs@pte.hu email címre megküldeni.
A teljes tájékoztató ide kattintva elérhető. (.pdf)
További információ: Dr. Jákli Balázs – PTE jakli.balazs@pte.hu

Tájékoztató KKV-k számára elérhető innovációs pályázatokról
2024-06-21 10:00 - 11:30 | M. Teams – online, Magyarország
Ismerje meg a hamarosan nyíló pályázati lehetőségeket, melyekkel több, mint 200 milliárd Ft forrás válik elérhetővé a hazai KKV-k számára!

A workshop keretében bemutatásra kerül, hogy milyen hazai visszatérítendő és vissza nem térítendő források állnak a kkv-k rendelkezésére és ezek milyen konstrukcióban érhetőek el. Érthetően és gyakorlati példákon keresztül ismerhetők meg, mire jók ezek a pályázati lehetőségek, kik indulhatnak rajta, milyen feltételekkel. A bemutatott gyakorlati példák jól mutatják, hogy milyen projekteket ajánlott tervezni és megvalósítani. Rávilágítanak ezen lehetőségek fontosságára és arra, hogy ebben hogyan tud segíteni az MI EDIH csapata a későbbiekben.
REGISZTRÁCIÓ

Program

Köszöntő
Jelenleg elérhető hazai pályázatok bemutatása
1. GINOP Plusz- 1.4.3-24 – KKV Technológia Plusz Hitelprogram
2. GINOP Plusz 2.1.1-24 – Fókuszterületi innovációs projektek támogatása
3. GINOP Plusz 2.1.3-24 – KKV-k innovációs képességének támogatása
MI EDIH keretében igénybevehető forrásbevonási szolgáltatások
Kérdések & Válaszok

REGISZTRÁCIÓ
Részvétel előnyei:

A kkv-k első kézből értesülnek az aktuális, hazai pályázati lehetőségekről.

Olyan finanszírozási lehetőségek (visszatérítendő és vissza nem térítendő) fognak bemutatásra kerülni, melyek a kkv-kat a digitalizációba való befektetésre ösztönzik. Ezek felhasználhatóak:

a vállalkozások digitális érettség növelésére,
új technológiák bevezetésére (MI),
modern, új gépek beszerzésére, stb.

2. A kkv-k megismerhetik a források megszerezéséhez szükséges folyamatokat és módszereket:

segítségnyújtás
információ átadás
pályázaton veló elindulás módja és feltételei
célközönség meghatározása
fejlesztési területek
beszerzési lehetőségek

CONNECTO 2024 – Hibrid üzletember találkozó
2024-06-25 - 2024-06-27 | Online
Az Enterprise Europe Network támogatásával, a Mostari INTERA Technológiai Park további társszervezőkkel és partnerekkel együtt lehetőséget biztosít a vállalkozóknak, hogy partnereket, ügyfeleket vagy beszállítókat találjon Bosznia-Hercegovinában, a nyugat-balkáni régióban vagy bárhol a világon.
A konferencia személyesen kerül megrendezésre, a B2B találkozókon való részvételre online és személyesen is lehetőség lesz.
A konferencia és a személyes B2B találkozók időpontja: 2024. június 25.
Az online B2B találkozók időpontja: 2024. június 26-27.
Főbb ágazatok melyeket várnak a rendezvényre:

Ipari ágazat
Gyártás
Innovációk
Digitalizáció
Új technológiák
Oktatás

A konferencián és a találkozókon való részvétel ingyenes, de előzetes regisztrációhoz kötött.
Regisztrálni ITT lehet.
Regisztrációs határidő: június 26.
További információ

Innovat&Match 2024 - partnerkereső rendezvény
2024-06-26 - 2024-06-27 | Online
Az Innovat&Match az R2B – Research to Business, a kutatás és a magas szintű készségek nemzetközi kiállításának partnerkereső rendezvénye, mely 2024. június 26-27-én kerül megrendezésre.
Az Innovat&Match egy gyors és egyszerű módja annak, hogy potenciális együttműködési partnereket találjon vállalkozása számára, akikkel előre egyeztetett online találkozók keretei között tud megismerkedni.
Regisztráljon, és mutatkozzon be másoknak személyre szabott profiljának létrehozásával, valamint termékeinek, szolgáltatásainak és projektötleteinek a Piactéren történő népszerűsítésével. Keresse meg az Önnek szükséges készségeket, kompetenciákat és szolgáltatásokat is.
Az esemény 9 fő témára összpontosít:

Agrifood
Építőipar és építkezések
Kulturális és kreatív iparágak
Digitális átalakulás
Energia és fenntartható fejlődés
Egészség és jólét
Mechatronika és motorisztika
Turizmus
Városi gazdaság

A részvétel ingyenes.
Regisztrációs határidő: június 25.

Ismerje meg a Kamarát – Ismerjük meg egymást!
2024-06-26 14:00 - 15:30 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara örömmel várja az idei évben regisztrált vállalkozásokat egy kötetlen tájékoztatóra, hogy részletesen megismerhessék az igénybe vehető kamarai szolgáltatásokat és együtt megtaláljuk azokat a területeket, ahol kölcsönösen egymás segítségére lehetünk!

Rendezvényünkön való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig. Túljelentkezés esetén későbbi időpontot fogunk megadni egy következő rendezvényre válasz e-mailben.
Kérjük, ha már regisztrált, de mégsem tudna részt venni a programon, jelezze felénk 2024. június 24-ig a pancel.alexandra@pbkik.hu címen, így túljelentkezés esetén a várólistáról tudjuk még másoknak biztosítani a részvételt.
Időpont: 2024. június 26. (szerda) 14.00
Helyszín: Pécsi Kereskedelmi Központ (7625 Pécs, Majorossy I.u.36.)
Amennyiben nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre!

Regisztráció 2024 - Ismerje meg a Kamarát

Jelentkező adatai

Jelentkező személy neve

Vállalkozás neve

Vállalkozás adószáma

Email címe
*

Telefonszáma

Kérjük írja le egy mondatban, mivel foglalkozik vállalkozása!
*

Vállalkozását most indította, mivel Ön:
*

pályakezdő.

"újra"kezdő (új karrier, foglalkozás).

csak egyéni vállalkozóként tudják foglalkoztatni.

innovatív/kreatív ötletét szeretné megvalósítani.

vállalkozóként képzelte el a jövőjét.

nyugdíjas.

egyéb.

Adjon meg 3 az Ön vállalkozását érintő témát, konkrét kérdést, melyekre szeretne választ kapni! (pl.: külpiacra lépés, okmányhitelesítés, mit kell elintéznem külföldi munkavállaláshoz, foglalkoztatáshoz, milyen hatóságot kell/lehet felkeresnem, ha … stb.)

plus1

Újabb résztvevő hozzáadása

minus1

Résztvevő eltávolítása

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Fenntarthatósági workshop
2024-06-27 11:00 - 12:00 | Online – Teams
Szeretnénk meghívni Önt a Budapesti Kereskedelmi és Iparkamara, az Ifjúsági Vállalkozásélénkítő Egyesület és a BDO Magyarország ESG Tanácsadó Kft. által szervezett Fenntarthatósági workshopra.

A Budapesti Kereskedelmi és Iparkamara és az Ifjúsági Vállalkozásélénkítő Egyesület együttműködésében, valamint a BDO Magyarország ESG Tanácsadó Kft. közreműködésével megvalósuló program célja, hogy a kis-és középvállalkozások vezetői számára a növekedésük szempontjából hasznos témákban rövid videós anyagokat állítsanak össze.
Időpont: 2024.06.27. 11:00-12:00
Helyszín: Online – Teams
A program keretében 4 témakört járnak körbe (Fenntarthatóság, Compliance, Üzleti tudatosság, Hálózatosodás), a június 27-én esedékes workshop a fenntarthatósággal foglalkozik. A témakörön belül körforgásos gazdaság, zöld finanszírozás, beszállítói megfelelés, és az ESG felkészülés előnyei résztémák kidolgozását tervezik.
A tananyag szakmai színvonala és gyakorlatiassága szempontjából számítanak az Ön észrevételeire, javaslataira. A workshop keretében a témaköröket közösen vállalkozók, szakértők, kamarai tisztségviselők, egyetemi oktatók dolgozzák fel, a tanulságokat pedig a készülő videók forgatókönyveibe építik be.
Részvétele kifejezetten fontos számunkra, ezért kérjük szíveskedjen visszajelezni, hogy számíthatunk-e Önre az online workshopon. Szakmai támogatását előre is köszönjük!

2024.06.27. BKIK fenntarthatósági workshop

Cég / szervezet neve
*

Résztvevő neve
*

Résztvevő email címe
*

Beküldés

Különleges helyszíni bejárás vállalkozóknak – Misina TetőPont rendezvényhelyszín
2024-07-02 - 2024-07-04
A Pécsi Létesítményüzemeltető Kft. különleges lehetőséget kínál a pécsi és baranyai vállalkozók számára, hogy megismerjék a nemrég átadott Misina TetőPont – Családi és Mozgástér nyújtotta lehetőségeket. Az esemény célja, hogy bemutassák az épület és a környezet adottságait, melyek kiválóan alkalmasak különböző céges rendezvények, tréningek és egyéb események lebonyolítására.

Az épület bejárása során a vállalkozó és delegációja részletes betekintést nyerhet a helyszín különböző funkcióiba. A bemutatás előzetes regisztráció alapján történik, választható időpontokban július 2-3-4 napokon.
Kérjük, jelezzék részvételi szándékukat és válasszanak egy megfelelő időpontot az alábbi űrlapon keresztül a bejárásra:
REGISZTRÁCIÓ – 06.28. éjfélig
A konferenciaterem ideális helyszíne lehet szakmai konferenciáknak, céges tréningeknek, workshopoknak és prezentációknak.
A tetőterasz lenyűgöző panorámájával és kényelmes környezetével tökéletes választás lehet fogadásokhoz, állófogadásokhoz és kisebb rendezvényekhez.
A szabadtéri kondipark és a játszótér ideális helyszínt biztosít a csapatépítő tréningeknek és családi napoknak, ahol a résztvevők aktív kikapcsolódásban vehetnek részt.
A bejárás során megismerkedhetnek a lombkorona sétány és a skybar lenyűgöző adottságaival is, ahol a vendégek élvezhetik a természet közelségét és a lenyűgöző kilátást a Mecsekre és Pécs városára.
A Misina Cafe-ban pedig finom süteményekkel és kávéval várják vendégeinket, hogy kellemes hangulatban tudjanak ismerkedni a helyszínnel.
További információ:
A projekt weboldala: https://misinateto.hu/
FB: https://www.facebook.com/misinatetopont
Videós bemutató: https://youtu.be/0amch5jyBJg

Üzletasszonyok és optimisták előre! - Womenture találkozó Budapesten
2024-07-10 16:30 - 21:00 | Create 26, Király u. 26, 1061, Budapest, Magyarország
A Design Terminal női vállalkozók üzleti életben való érvényesülését támogató projektje, a Womenture következő személyes találkozóját, július 10-én 16.30-21.00 között, Budapesten, a Create 26-ban.

A Womenture projekt célja, hogy innovációs ügynökségeket és az akcelerátorokat ösztönözze közös szolgáltatások és tevékenységek kialakítására annak érdekében, hogy a női vállalkozói kedvet erősítsék az ökoszisztéma összefogásával Európa-szerte. Partnerek: DEX IC, Tehnopol, SpinLab – The HHL Accelerator.

A találkozó témája a női vállalkozói ökoszisztéma kihívásai és lehetőségei.
További információ:
Design Terminal H-1122 Budapest, Határőr út 36.
dana.kiss@designterminal.org

Adatelemzés a pénzügyekben, trendek, előrejelzés - képzés
2024-07-16 10:00 - 17:00 | EIT Digital Budapest CLC, Bogdánfy u. 10a, Budapest, Pest vármegye, 1117, Magyarország
Képzés ideje: 2024.07.16., 10:00 – 17:00
Helyszín: EIT Digital Budapest CLC, 1117 Budapest, Bogdánfy u. 10a
Előadók: Erdélyi Katalin
Képzés formája: személyes
Minimum létszám: 4
A képzőhely felnőttképzési tevékenységének engedélyszáma: E/2021/000005
A képzés célja:
A tanfolyam célja a pénzügyi adatelemzés bemutatása valós felhasználási eseteken keresztül, kezdve az adattudomány, az adatelemzés, az üzleti intelligencia és a mesterséges intelligencia, a gépi tanulás gyakorlati áttekintésével. A résztvevők megismerik és megértik a pénzügyi idősorelemzés, az algoritmikus kereskedés, a prediktív analitika, a pénzügyi döntéshozatalt támogató előrejelzés és a csalásfelfedezés alapjait. A workshop elvégzése után a résztvevők képesek lesznek pénzügyi adatelemzési és mesterséges intelligencia projektek definiálására és megtervezésére.
A képzés díja*: 0 Ft
A képzés piaci értéke (per fő): 72.000 Ft
A DigitalTech EDIH által biztosított kedvezmény mértéke: 100%, melyből az átadott hazai állami támogatás (De Minimis) mértéke: 50%

Információ:
*A képzés kis és közép vállalkozások számára térítésmentes, nem jár pénzügyi tranzakcióval, amennyiben a vállalkozás rendelkezik a képzés igénybevételéhez szükséges mértékű még fel nem használt De Minimis kerettel, melyről a regisztráció során nyilatkozik. Tudj meg többet a De Minimis keretről és annak felhasználásáról ezen a linken.
A képzés közintézmények részére teljesen ingyenes.
A képzés szervezője fenntartja a jogot a képzés elhalasztására, amennyiben a képzésre jelentkezők létszáma nem haladja meg a megjelölt minimum létszámot. Továbbá a jogot arra, hogy a képzés leírásában olvasható bárminemű információt módosítson.
Az általános szerződési feltételekről további információk ezen a linken érhetők el.
A képzésekre való jelentkezés előfeltétele a felhasználói fiókregisztráció.
További információ

Üzleti lehetőségek Kubában
2024-07-16 14:00 - 16:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A Magyar Kereskedelmi és Iparkamara Magyar-Kubai Üzleti Tanácsa ,,Üzleti lehetőségek Kubában” címmel tájékoztató rendezvényt szervez, melynek célja a 2021-ben megszületett kubai magánszektor és az üzleti lehetőségek bemutatása.
A szocialista gazdasági alapokon működő Kuba 2021-től engedélyezi a magáncégek működését. A kizárólagosan állami vállalatokkal való együttműködés mellett megjelentek a kis tőkével rendelkező, a piacgazdasággal most ismerkedő magáncégek is. A rendezvény fő témája a kubai gazdaság és piac, valamint a kubai magáncégekkel való együttműködési lehetőségek bemutatása, a jogszabályi környezet ismertetése.
Időpont:
2024. július 16., kedd, 14.00
Helyszín:
MKIK székhely, 1054 Budapest,
Szabadság tér 7., Bank Center,
Platina torony II., X. emelet, 1026. terem
Szervező: Magyar Kereskedelmi és Iparkamara
Jelentkezési határidő:
2024. július 12., péntek, 10:00 óra
Nyelv: magyar
PROGRAMTERV
Köszöntő: Gyenese Tamás, a Magyar-Kubai Üzleti Tanács elnöke
Üzleti lehetőségek Kubában
előadó: Boros István, az üzleti tanács tagja, Kuba szakértő
Az előadást követően a Magyar-Kubai Üzleti Tanács ülést tart.
Napirend:

Az Üzleti Tanács 2023-as és 2024-es tevékenységének áttekintése
Egyebek

Részvétel feltételei
Jelentkezési határidő: 2024. július 12., péntek, 10:00 óra
A részvétel ingyenes, de előzetes online regisztrációhoz kötött.
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében maximum 2 fő vehet részt.
Csak az állami szervezetek képviselőinek, illetve azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.
REGISZRÁCIÓ
További információ:
Név: Tompa Máté
Tel: +36 1 474 5142
E-mail: tompa.mate@mkik.hu

Pénzügyi folyamatok digitalizálása, Blokklánc technológia és vállalati folyamatok, munkafolyamatok integrálása - képzés
2024-07-18 09:00 - 16:00 | EIT Digital Budapest CLC, Bogdánfy u. 10a, Budapest, Pest vármegye, 1117, Magyarország
Képzés ideje: 2024.07.18., 09:00 – 16:00
Helyszín: EIT Digital Budapest CLC, 1117 Budapest, Bogdánfy u. 10a
Előadók: Dr. Molnár Bálint, egyetemi docens
Képzés formája: hibrid
Minimum létszám: 6
A képzőhely felnőttképzési tevékenységének engedélyszáma: E/2021/000005
Tartalom:

fókuszcsoport: a készpénzes fizetés alternatíváit fontolgató kereskedők (NAV pénztárgépekkel és jogos számlakibocsátással felszerelt fizetési/átvételi pontok).

különféle fizetési megoldások; érvek és ellenérvek;
üzleti szempontok (vevőkör stb.);
műszaki szempontok (működés, biztonság stb.)
a fizetési megoldások pénzügyi és egyéb követelményei;
demo beszerzési projekt.

fókuszcsoport: fizetési megoldások szolgáltatói kereskedőknek: beleértve (1) kártyakibocsátókat, (2) tranzakciók feldolgozóit, (3) online bolt webfejlesztőit, webtárhely és egyéb informatikai szolgáltatókat.

a fizetési megoldások áttekintése világszerte;
üzleti és technológiai szempontok, főbb funkcionális és nem funkcionális követelmények áttekintése.

fókuszcsoport: pénzügy/számvitel.

üzleti folyamatok és műszaki megoldások (tranzakciók, elszámolások stb.) áttekintése;
fizetési megoldások kezelése/ellenőrzése;
szabályozási és biztonsági szempontok, csalásmegelőzés;
áttekintés a kriptovalutákról.

A képzés díja*: 0 Ft
A képzés piaci értéke (per fő): 72.000 Ft
A DigitalTech EDIH által biztosított kedvezmény mértéke: 100%, melyből az átadott hazai állami támogatás (De Minimis) mértéke: 50%

Információ:
*A képzés kis és közép vállalkozások számára térítésmentes, nem jár pénzügyi tranzakcióval, amennyiben a vállalkozás rendelkezik a képzés igénybevételéhez szükséges mértékű még fel nem használt De Minimis kerettel, melyről a regisztráció során nyilatkozik. Tudj meg többet a De Minimis keretről és annak felhasználásáról ezen a linken.
A képzés közintézmények részére teljesen ingyenes.
A képzés szervezője fenntartja a jogot a képzés elhalasztására, amennyiben a képzésre jelentkezők létszáma nem haladja meg a megjelölt minimum létszámot. Továbbá a jogot arra, hogy a képzés leírásában olvasható bárminemű információt módosítson.
Az általános szerződési feltételekről további információk ezen a linken érhetők el.
A képzésekre való jelentkezés előfeltétele a felhasználói fiókregisztráció.
További információ

A kiberbiztonság jogi szabályozása, vonatkozó szabványok és irányelvek - képzés
2024-07-19 10:00 - 15:00 | EIT Digital Budapest CLC, Bogdánfy u. 10a, Budapest, Pest vármegye, 1117, Magyarország
Képzés ideje: 2024.07.19., péntek, 10:00 – 15:00
Helyszín: EIT Digital Budapest CLC, 1117 Budapest, Bogdánfy u. 10a
Előadó: Bencsik András
Képzés formája: hibrid
Minimum létszám: 4
A képzőhely felnőttképzési tevékenységének engedélyszáma: E/2021/000005
A képzés célja:
A tréning célja áttekinteni a nemzetközi és hazai, kiberbiztonsággal kapcsolatos irányelveket, szabályozásokat és törvényeket, pl. az EU NIS2 irányelve, a megyer információbiztonsági törvény, illetve az EU adatvédelmi rendelete (GDPR). A fentiek mellett a tréning során bemutatjuk a legfontosabb kiberbiztonsági szabványokat (pl. az ISO 27000 szabvány soroyat) és az ENISA legjobb gyakorlatokat összefoglaló ajánlásait
Tartalom:

Bevezető a kiberbiztonság jogi szabályozásába
A EU NIS1 és NIS2 irányelve
Általános adatvédelmi rendelet (GDPR)
Magyarország kiberbiztonsági jogi kerete
ISO27000 szabvány-család
Az ENISA ajánlásai és programja

A képzés díja*: 0 Ft
A képzés piaci értéke (per fő): 80.000 Ft
A DigitalTech EDIH által biztosított kedvezmény mértéke: 100%, melyből az átadott hazai állami támogatás (De Minimis) mértéke: 50%

Információ:
*A képzés kis és közép vállalkozások számára térítésmentes, nem jár pénzügyi tranzakcióval, amennyiben a vállalkozás rendelkezik a képzés igénybevételéhez szükséges mértékű még fel nem használt De Minimis kerettel, melyről a regisztráció során nyilatkozik. Tudj meg többet a De Minimis keretről és annak felhasználásáról ezen a linken.
A képzés közintézmények részére teljesen ingyenes.
A képzés szervezője fenntartja a jogot a képzés elhalasztására, amennyiben a képzésre jelentkezők létszáma nem haladja meg a megjelölt minimum létszámot. Továbbá a jogot arra, hogy a képzés leírásában olvasható bárminemű információt módosítson.
Az általános szerződési feltételekről további információk ezen a linken érhetők el.
A képzésekre való jelentkezés előfeltétele a felhasználói fiókregisztráció.
Amennyiben már rendelkezel felhasználói fiókkal, jelentkezz be ezen az oldalon. A felhasználói fiókregisztrációhoz kattints ide.
További információ

Mitől jó egy üzleti ötlet? Ötletelési technikák a Design Thinking-től az epifániához vezető négy lépésig
2024-07-23 09:00 - 12:00 | EIT Digital Budapest CLC, Bogdánfy u. 10a, Budapest, Pest vármegye, 1117, Magyarország
Képzés ideje: 2024.07.23. Kedd 09:00 – 12:10
Helyszín: EIT Digital Budapest CLC, 1117 Budapest, Bogdánfy u. 10a
Előadó: Málnay Barnabás – üzletfejlesztési vezető, ELTE IK
Képzés formája: személyes
Minimum létszám: 4
A képzőhely felnőttképzési tevékenységének engedélyszáma: E/2021/000005
Képzés célja:
Hogy megismertesse a résztvevőket az üzleti életben használatos ötletelési technikákkal, és végigvezesse a résztvevőket az egyik leggyakrabban használt módszertanon, a „Design Thinking”-ként ismert megközelítésen. A képzést elvégzők képesek lesznek szisztematikusan megtalálni a lehető leggyorsabb utat a megalapozott döntéshez, hogy érdemes-e időt és energiát szánni egy adott üzleti ötlet megvalósítására.
Tartalom:
A workshop ötvözi az elméleti képzést a gyakorlati készségfejlesztéssel. Rövid elméleti bevezetéssel és az abban átadott tudás elmélyítését szolgáló gyakorlatokkal kezdődik, amit a Design Thinking módszertan vázlatos, ám metodikus alkalmazása követ a résztvevők által hozott (és előzetesen elküldött) egy vagy két konkrét üzlet-, illetve termékfejlesztési kihívásra. A cél, hogy egyrészt gyakorlatra és kompetenciára tegyenek szert a résztvevők az ötletelés és probléma megoldás egyik leggyakrabban használt módszertanának alkalmazásában, másrészt elkezdjenek megoldani egy (vagy két) valódi üzleti problémát a módszertan által javasolt lépések egymásutánjában. A workshop utolsó fél órájában a Design Thinking alternatíváiról lesz szó, köztük a Lean ügyfélfejlesztés elméletén és gyakorlatán vezeti végig vázlatosan a képzésvezető a hallgatóságot.
Habár a félnapos workhoptól nem várható el, hogy önmagában egy teljeskörű és kidolgozott megoldást adjon egy(-egy) valódi üzleti problémára, arra hasznos lehet, hogy „irányba állítsa” a probléma megoldásán dolgozó csapattagokat, továbbgondolásra érdemes új perspektívákat tárjon fel előttük, és a kezükbe adjon egy bevált, máskor is használható módszertant.
A képzés díja*: 0 Ft
A képzés piaci értéke (per fő): 60.000 Ft
A DigitalTech EDIH által biztosított kedvezmény mértéke: 100%, melyből az átadott hazai állami támogatás (De Minimis) mértéke: 50%

Információ:
*A képzés kis és közép vállalkozások számára térítésmentes, nem jár pénzügyi tranzakcióval, amennyiben a vállalkozás rendelkezik a képzés igénybevételéhez szükséges mértékű még fel nem használt De Minimis kerettel, melyről a regisztráció során nyilatkozik. Tudj meg többet a De Minimis keretről és annak felhasználásáról ezen a linken.
A képzés közintézmények részére teljesen ingyenes.
A képzés szervezője fenntartja a jogot a képzés elhalasztására, amennyiben a képzésre jelentkezők létszáma nem haladja meg a megjelölt minimum létszámot. Továbbá a jogot arra, hogy a képzés leírásában olvasható bárminemű információt módosítson.
Az általános szerződési feltételekről további információk ezen a linken érhetők el.
A képzésekre való jelentkezés előfeltétele a felhasználói fiókregisztráció.
További információ

Honnan és hogyan szerezzünk tőkét üzleti céljaink megvalósításához? - képzés
2024-08-29 09:00 - 12:00 | EIT Digital Budapest CLC, Bogdánfy u. 10a, Budapest, Pest vármegye, 1117, Magyarország
Képzés ideje: 2024.08.29., 09:00 – 12:10
Helyszín: EIT Digital Budapest CLC, 1117 Budapest, Bogdánfy u. 10a
Előadó: Málnay Barnabás
Képzés formája: hibrid
Minimum létszám: 4
A képzőhely felnőttképzési tevékenységének engedélyszáma: E/2021/000005
Leírás:
„A dinamikus növekedés külső finanszírozással egyszerűbb. De a Te cégednek, startupodnak erre van szüksége? Jól jönne iránymutatás a kockázati tőke – angyal tőke – token kibocsátás – közösségi finanszírozás – mikrohitel lehetőségek tengerében? Melyik a számodra legmegfelelőbb mód? Hogyan készülhetsz fel rá és mire számíthatsz? Ebben segít ez a tréning.
Képzés célja:
Hogy tisztában legyenek a kurzuson részt vevők a vállalkozások és innovációs projektek finanszírozási lehetőségeivel, és különösképpen a kockázati tőke különböző formáival és sajátos logikájával.
Tartalom:
A dinamikus növekedéshez mindig jól jön, sőt gyakran elengedhetetlen a külső finanszírozás. De milyen forrásai, fajtái léteznek a külső finanszírozásnak, és milyen esetben melyiket érdemes megcélozni? A kurzus szemelvényezi a különböző finanszírozási formákat a bankhiteltől a pályázati forrásokon és közösségi finanszírozáson át a kockázati tőkebevonásig, az utóbbira koncentrálva az idő jelentős részében. A kockázati tőke logikájának bemutatása után a tőkebevonás folyamatával és sajátosságaival is megismerteti a résztvevőket, illetve a kockázati tőkésekkel való megegyezést formába öntő ún. „term sheet”-ek legfontosabb elemeivel, és praktikus tanácsokat ad a tőkebevonáshoz való felkészüléshez.
A képzés díja*: 0 Ft
A képzés piaci értéke (per fő): 60.000 Ft
A DigitalTech EDIH által biztosított kedvezmény mértéke: 100%, melyből az átadott hazai állami támogatás (De Minimis) mértéke: 50%

Információ:
*A képzés kis és közép vállalkozások számára térítésmentes, nem jár pénzügyi tranzakcióval, amennyiben a vállalkozás rendelkezik a képzés igénybevételéhez szükséges mértékű még fel nem használt De Minimis kerettel, melyről a regisztráció során nyilatkozik. Tudj meg többet a De Minimis keretről és annak felhasználásáról ezen a linken.
A képzés közintézmények részére teljesen ingyenes.
A képzés szervezője fenntartja a jogot a képzés elhalasztására, amennyiben a képzésre jelentkezők létszáma nem haladja meg a megjelölt minimum létszámot. Továbbá a jogot arra, hogy a képzés leírásában olvasható bárminemű információt módosítson.
Az általános szerződési feltételekről további információk ezen a linken érhetők el.
A képzésekre való jelentkezés előfeltétele a felhasználói fiókregisztráció.
További információ

I. Pécsi Agrár-Gasztronómiai Fesztivál
2024-08-30 - 2024-09-01 | EXPO Center Pécs, Megyeri út 72., Pécs, 7631, Magyarország
Az I. Pécsi Agrár-Gasztronómiai Fesztivál 2024. augusztus 30. és szeptember 1. között kerül megrendezésre a Pécsi Expo Centerben, a Pécsi Vagyonhasznosító Zrt. szervezésében.

Ezt a hiánypótló kiállítást az agrár- és gasztronómiai szektor szereplőinek kínáljuk, mint a régióban egyedülálló lehetőséget a bemutatkozásra, hálózatépítésre, toborzásra és új üzleti kapcsolatok kialakítására.
A fesztivál célja, hogy összehozza a régió szakmai szervezeteit és gazdálkodóit, illetve az agrárium és gasztronómia egyéb szereplőit, hogy bemutathassák termékeiket és szolgáltatásaikat. Ezen felül célunk, hogy egy fesztivál hangulatú, családi programot is kínáljunk, a látogatóink számára ahol megismerhetik a hazai élelmiszerek útját a termőföldtől az asztalig.
Ne maradjon le erről a kivételes lehetőségről, regisztráljon oldalunkon most vagy vegye fel a kapcsolatot és mutassa meg, hogy az Ön vállalkozása miért érdemli meg a figyelmet az I. Pécsi Agrár-Gasztronómiai Fesztiválon.
KIÁLLÍTÓI REGISZTRÁCIÓ
Kapcsolat:
Pécsi Vagyonhasznosító Zrt. (Búza tér 8/B., Pécs)
expocenterpecs@pvh.hu
+36302084364

AGROPODIOM Matchmaking event
2024-08-30 - 2024-09-20 | Hibrid
A Hajdú-Bihar Vármegyei Kereskedelmi és Iparkamara, a PRIMOM Szabolcs-Szatmár-Bereg megyei Vállalkozásélénkítő Alapítvány és a CENTI Technológia Transzfer Központ az Enterprise Europe Network tagjaiként „AGROPODIOM” címmel partnerkereső rendezvényt szerveznek a Farmer-Expo Nemzetközi Mezőgazdasági és Élelmiszeripari Szakkiállításon Debrecenben.

A Farmer-Expo szakkiállítás évek óta a leglátogatottabb szakmai kiállítások közé tartozik. Az elmúlt években átlagosan mintegy 30.000 érdeklődő látogatott ki a négynapos rendezvényre. A 2024-es Farmer-Expo kísérőrendezvénye a XIX. Hortico Zöldség-Gyümölcs Kertészeti Szakkiállítás.
Augusztus 29-én 13:00 és 16:00 óra között, a regisztráltak személyesen vehetnek részt a Farmer-Expo Nemzetközi Mezőgazdasági és Élelmiszeripari Szakkiállításon, a b2b rendezvény fennmaradó része pedig augusztus 30. és szeptember 20. között online formában valósul meg.
Az üzletember találkozón való részvétel díjmentes, de regisztrációhoz kötött. A Farmer Expo 2024 rendezvényre belépőjegyet kell váltani. A belépőjegyeket rendezvény helyszínén lehet megvásárolni. Az üzletember találkozón a szervezők tolmácsolást nem biztosítanak.
További információ a jegyárakról a rendezvény honlapján.
Kiemelt szektorok:

Állattenyésztés
Növénytermesztés
Szántóföldi növénytermesztés gépei
Vegyipari termékek
Precíziós gazdálkodás, agrárelektronika
Élelmiszeripar
Biogazdálkodás
Környezetvédelem
Agrár-környezetgazdálkodás, vidékfejlesztés
Erdőgazdálkodás

REGISZTRÁCIÓ
Útmutató a regisztrációhoz és profil kitöltéshez.

Riga Food 2024
2024-09-04 - 2024-09-07 | Kipsala International Exhibition Centre, Ķīpsalas iela 8., Riga, Lettország
2024. szeptember 5-7. között, Rigában rendezik meg a balti régió legnagyobb élelmiszeripari szakkiállítását, ahol lehetőség van az Európai Unió és más országokból érkező élelmiszeripari szakemberekkel találkozni. A kiállítás mellett kétoldalú B2B találkozókat szervez az Enterprise Europe Network hibrid formában.
A résztvevőknek alkalmuk nyílik arra, hogy népszerűsítsék vállalkozásaikat és megismerjék többek között az élelmiszer- és italgyártás, a feldolgozás, a csomagolási megoldások legújabb fejlesztéseit/technológiáit, valamint részt vegyenek a nemzetközi élelmiszeripari szakemberek számára szervezett ágazati üzleti fórumon.
Fókusztémák:

ételek és ehhez kapcsolódó technológiák
italok és ehhez kapcsolódó technológiák
élelmiszer csomagolások

Az eseményre az élelmiszergyártók és vásárlók mellett termékfejlesztők jelentkezését várják.
Az általános díjmentes részvétel magában foglalja a cég számára az üzleti profil létrehozását a rendszerben, egy kínált termék elhelyezését a marketplace felületen és öt előre egyeztetett üzleti tárgyalást.
A további tárgyalásokhoz egy úgynevezett korlátlan csomag vásárlása szükséges, amelynek díja 79 EUR+áfa. (Részletek)
Időpont: 2024. szeptember 4-7.
Helyszín:
– személyesen: Riga, Lettország, Kipsala International Exhibition Centre, Ķīpsalas iela 8.
– online
Bővebb információk és jelentkezés: https://www.b2match.com/e/rf2024

Kamarai üzleti delegáció Csehországba, Prágába támogatott részvételi lehetőséggel
2024-09-16 - 2024-09-18 | Prága, Cseh Köztársaság
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. szeptember 16-18. között támogatott részvételi lehetőséggel üzleti delegációt szervez Csehországba, Prágába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a csehországi üzleti környezet bemutatása. A delegáció látogatást tesz a FOR ARCH nemzetközi építőipari szakvásáron. Ezenkívül terveink között szerepel egy üzleti rendezvény megszervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Csehország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a FOR ARCH nemzetközi építőipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert a későbbiekben meghatározott hotelhez és a közös szakmai programokhoz biztosítjuk.

A FOR ARCH 2024 35. Nemzetközi Építőipari szakvásárról röviden
A FOR ARCH Csehország legnagyobb, évente megrendezésre kerülő építőipari szakvására, amely évről évre több száz kiállítót és több tízezer látogatót vonz. Fennállásának 34 éve alatt az építőipari szakemberek jól bevált találkozási pontja lett. A résztvevők az építőipar számos területével találkozhatnak, legyen szó az építkezések finanszírozásáról és megvalósításáról, kézműves megoldásokról és építőipari technológiákról, építőanyagokról, építőipari gépekről, építőszerkezetekről vagy akár építőipari berendezésekről. A szakvásáron vezető gyártók és beszállítók is részt vesznek.
A FOR ARCH Prágában, a közép-európai üzleti élet fontos központjában elhelyezkedő fekvésének köszönhetően egyedülálló lehetőséget kínál a hazai és külföldi kiállítók számára, hogy szolgáltatásaikat és termékeiket egy nemzetközi verseny keretében mutassák be.
Kiemelt építőipari szektorok:

Építőelemek és anyagok
Elektrotechnika és biztonság
Fűtés
Faépületek
Medencék, szaunák és SPA

A delegációba a Csehország iránt érdeklődő, az építőiparban tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a csehországi gazdaságról és üzleti lehetőségekről.
Vásárlátogatás a FOR ARCH építőipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve a Tolna Vármegyei Kereskedelmi és Iparkamarával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Várható költségek

a kiutazás költségei saját gépkocsival, vonattal vagy repülővel,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. július 23.
Jelentkezés módja
Az alábbiakban felsorolt három melléklet együttes, határidőre történő megküldése a turkovics.rebeka@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A jelentkezések elbírálása során előnyt élveznek azok a vállalkozások, amelyek nem vettek részt a Vállalkozásfejlesztési Projekt korábbi támogatott üzleti kiutazásain.
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Turkovics Rebeka, külpiaci koordinátor
E-mail: turkovics.rebeka@mkik.hu
Telefon: (1) 474 5117

CTD-Match 2024 - üzletember találkozó a Circular Textile Days keretein belül
2024-09-18 - 2024-09-19 | ‘s-Hertogenbosch, Hollandia
Találkozzon leendő körforgásos vagy fenntartható üzleti partnerével a nemzetközi körforgásos textilüzletágban!
A korábbi sikeres Circular Textile Days nyomdokain haladva az Enterprise Europe Network (EEN) idén megrendezi a CTD-Match @ Circular Textile Days második kiadását Hertogenboschban, 2024. szeptember 18-án (szerdán) és 19-én (csütörtökön). A CTD-Matchmaking üléseken a résztvevők előre egyeztetett, 20 perces találkozók keretében tárgyalhatnak a legígéretesebb üzleti partnerekkel. A partnerkereső lehetőség a kiállítási terület végén található, illetve a találkozókra a kiállítói standokon is sor kerülhet.
A CTD-matchmaking személyes részvétellel történik, nem online!
A rendezvény partnerkereső része ingyenes, de minden CTD-Match 2024 résztvevőnek jegyet kell váltania a Circular Textile Days-re, melyet IDE KATTINTVA tud megtenni.
A partnerkereső regisztrációhoz kötött, regisztrálni IDE KATTINTVA van lehetőség.
Miután érvényesítik a profilját, átnézheti a többi résztvevőét is, és időpontot foglalhat azokkal a szakemberekkel, akikkel szeretne találkozni.
További információ

Brussels Design September
2024-09-18 - 2024-09-20 | Magyar Ház, Rue de la Loi 9., Brüsszel, Belgium
A Brussels Design September eseményhez kapcsolódóan 2024. szeptember 18-20. között kiutazó company mission-t és partnerkereső szakmai eseményt tervez megvalósítani a HEPA Magyar Exportfejlesztési Ügynökség mint az Enterprise Europe Network konzorciumvezetője, a brüsszeli Magyar Nagykövetséggel közös szervezésben.
A program a magyar EU elnökség ideje alatt fokozott érdeklődésre számot tartó, frissen átadott Magyar Házban (Brüsszel, Rue de la Loi 9.) kerül megrendezésre, így kitűnő alkalmat biztosít bemutatkozási lehetőségre, üzleti kapcsolatok létesítésére és az iparág legújabb trendjeinek megismerésére exkluzív környezetben.
A program célja:

a design (kreatív ipari, urban design) témához kapcsolódó ügyfeleink számára üzleti lehetőségek feltárása;
szakmai közönség előtt bemutatkozási lehetőség, tárgyalások lebonyolítása;
részvétel a Brussels Design Week programjain, networking eseményeken.

Tervezett időpont:

szeptember 18-20., 2 éjszaka, három nap

A Brussels Design September ideje (2024. szeptember 12-30.) alatt.
Tervezett program:

szeptember 18. (szerda): érkezés a reggeli órákban, szállás elfoglalása, majd helyszíni berendezés a Magyar Házban, este állófogadás a kiutazó magyar delegáció részére a Brüsszeli Magyar Nagykövetségen
szeptember 19. (csütörtök): 17:00 – 19:30 között szakmai program (bemutatkozási és kiállítási lehetőség releváns belga és nemzetközi partnerek előtt), állófogadás és networking esemény a Magyar Házban

Este egyénileg vagy közösen részvétel a Design Week releváns programjain (networking lehetőség)

szeptember 20. (péntek): igény esetén további céges megbeszélések szervezése a Brüsszeli Magyar Nagykövetségen vagy szakmai partnereknél; bemutató helyszíni lebontása, hazautazás

A szervezők biztosítják:

a programhoz kapcsolódó teljes körű hazai és brüsszeli szakmai szervezés lebonyolítása;
brüsszeli szakmai partnerek bevonása a promóció, üzleti partnerek felkutatása céljából (Enterprise Europe Network, szakmai szervezetek, klaszterek);
promóció megszervezése (Nagykövetség, EEN weboldal, klaszterek, LinkedIn, stb.);
üzleti partnerek felkutatása a delegációban résztvevő cégek profiljának megfelelően;
a cégek által megadott potenciális partnerekkel kapcsolatfelvétel, B2B-k szervezése;
helyszíni transzfer (tárgyalásokra, Design Week hivatalos eseményeire).

Kiutazással, kint tartózkodással kapcsolatos információk:

Szállás: A szállásfoglalás önköltséges formában történik. A résztvevők számára a brüsszeli Nagykövetség kedvezményes szállást tud ajánlani (135 eur/fő/éj) a Magyar Ház közelében, a Motel One-ban (Rue Royale 120, 1000 Bruxelles).

A kiutazás és a bemutatandó termékek helyszínre juttatása: a résztvevő cégek saját szervezésében, önköltséges formában valósul meg.

Kérjük, hogy amennyiben részt kíván venni a programon, úgy ezt a főszervező felé mielőbb jelezze, hogy véglegesíteni tudják a résztvevők körét és a résztvevők is el tudják kezdeni a kiutazással kapcsolatos szervezést, vállalatra szabott potenciális partnerek feltérképezését.
A későbbiekben terveznek egy online meetinget a teljes delegáció részére, ahol át tudják beszélni a koncepciót és a logisztikai részleteket.
Érdeklődés esetén kérjük a cég/termékbemutató one-pager mielőbbi megküldését (megadott, egységes tartalommal, de saját design-nal angol nyelven), amelyet promóciós céllal tudunk használni a tárgyalások szervezése folyamán. Ezzel kapcsolatban további részleteket a jelentkezést követően fogunk küldeni.
Jelentkezés: 2024. július 29-ig.
Érdeklődés és jelentkezés az alábbi elérhetőségeken:
Czagány Melinda
E-mail: czagany.melinda@hepa.hu
Tőrös Teodóra
E-mail: toros.teodora@hepa.hu

Támogatott részvételi lehetőség a konstancai Smart Energy Expo vásáron
2024-09-19 - 2024-09-21 | Konstanca, Románia
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. szeptember 19-21. között közösségi kiállítási standot szervez támogatott kiállítói vagy vásárlátogatói részvételi lehetőséggel Romániában, Konstancában a Smart Energy Expo vásáron. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A program célja a magyar cégek exportpiaci jelenlétének fejlesztése, üzleti kapcsolatrendszerük bővítése, a két ország vállalkozói közötti együttműködési lehetőségek feltérképezése és a romániai üzleti környezet bemutatása.
Miért érdemes részt venni?
Társkiállítóként 2024. szeptember 17-22. között:

támogatott társkiállítói megjelenési lehetőség a kamarai közösségi standon szeptember 19-21. között, a cég termékeinek, szolgáltatásainak bemutatása a romániai és Fekete-tenger régiós piacokra való bejutás érdekében,
tájékozódási lehetőség Románia üzleti környezetéről, a gazdasági együttműködési lehetőségekről, tárgyalás potenciális üzleti partnerekkel,
támogatott részvétel a megjelölt szektorokban tevékenykedő exportőr kis- és középvállalkozások számára

támogatott, térítésmentes társkiállítói megjelenési lehetőség a kamarai közösségi standon,
szállástámogatás cégenként egy fő részére öt éjszakára egyágyas szobában reggelivel,
kinti transzfer a hotel és a szakmai programok helyszínei között (max. 2 fő számára cégenként) – a transzfert csak a későbbiekben meghatározott hotel és a vásár között biztosítjuk.

A társkiállítók részére a kamarai közösségi standon a vásárszervező által nyújtott szolgáltatások a következők:

standhely lefoglalása, standfelépítmény beszerzése, kivitelezése és üzemeltetése,
társkiállítói bejelentés megtétele,
kiállítói belépők biztosítása a résztvevőknek (maximum 2 db / cég), parkolójegy egy autó számára,
egységes stand tervezése, építése, üzemeltetése,
minden kiállító számára saját kiállítói egység installálása (info pult bárszékkel),
kiállítandó termék bemutatásához szükséges installációs elem(ek), vitrin vagy podest, asztal, bemutató pult biztosítása igény szerint,
tárgyalási lehetőség biztosítása a standon,
közös központi konyha/raktár használata,
(alap) áramellátás biztosítása minden kiállítói egységnél az info pultban (laptop és telefon töltésére alkalmas),
speciális igények biztosítása igény szerint (pl. plusz áramigény, egyéni wifi, stb., ezek a kiállítók részére kiszámlázásra kerülnek),
céglogók elhelyezése egységes méretű táblán az info pulton (egyéni, az egységes arculatot megbontó grafikát, reklám felületet pl.: roll-up, molinó, stb. nem fogadunk be a közösségi standra),
a kiállítás hivatalos kiállítói füzetébe a társkiállítók rövid tevékenységét bemutató szöveg elhelyezése.

Vásárlátogatóként 2024. szeptember 18-20. között:

vásárlátogatás Smart Energy Expo 2024 vásáron,
tájékozódási lehetőség Románia üzleti környezetéről, a gazdasági együttműködési lehetőségekről, a Fekete-tenger régió vonatkozásában is,
tárgyalás potenciális üzleti partnerekkel a vásáron,
támogatott részvétel a megjelölt szektorokban tevékenykedő exportőr kis- és középvállalkozások számára

szállástámogatás cégenként egy fő részére két éjszakára egyágyas szobában reggelivel,
megfelelő számú érdeklődő esetén busztranszfer Békéscsaba-Konstanza-Békéscsaba között (max. 2 fő számára cégenként),
kinti transzfer a hotel és a szakmai programok helyszínei között (max. 2 fő számára cégenként) – a transzfert csak a későbbiekben meghatározott hotel és a vásár között biztosítjuk.

A Smart Energy Expo 2024 vásárról röviden
A 2024. szeptember 19-21. között a romániai Konstancában megrendezésre kerülő Smart Energy Expo 2024 vásárt a Konstancai Kereskedelmi, Ipari, Hajózási és Agrárkamara, valamint más fontos regionális szervezet együttműködésével rendezik meg idén harmadik alkalommal.
A szakkiállítás lehetőséget teremt a legújabb megújuló energetikai fejlesztések, termékek és szolgáltatások bemutatására és megismerésére. A Smart Energy Expo különböző területek kiállítóit vonultatja fel, mint például a megújuló energia, a fotovoltaikus rendszerek, az elektromos autók töltőállomásai, a világítási megoldások. Ezért a vásáron való megjelenés kiváló lehetőséget jelenthet azoknak a magyar exportőröknek, akik a romániai vagy Fekete-tenger régiós piacokra való belépést tűzték ki célul.
Kiemelt szektorok:

elektromobilitás,
fotovoltaikus rendszerek,
megújuló energia források,
smart világítási megoldások,
zöld energia technológiák.

Mind kiállítónak, mind vásárlátogatónak a Románia és a Fekete-tenger régió iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várjuk.
A vásárlátogatásra érkező üzleti delegáció (tehát nem kiállítók!) esetében igazodva a Fekete-tenger régió nyújtotta lehetőségekhez, bővített tematikában hirdetjük meg a jelentkezés ágazatait:

élelmiszeripari termékek gyártása és forgalmazása,
gabonakereskedelem és -szállítmányozás, -tárolás,
hajózás és idegenforgalom,
logisztika, kikötői beruházások,
IT szektor.

A szakmai programok nyelve az angol, magyar tolmácsolást nem biztosítanak.
A támogatott részvétel feltételei

a kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: cégszerűen aláírt jelentkezési lap, angol nyelvű cégprofil, cégszerűen aláírt költségvállalási nyilatkozat.
a kamarai közösségi standon társkiállító vállalkozások esetében az MKIK biztosítja

a társkiállítói standhellyel kapcsolatos fent felsorolt szolgáltatásokat,
egy fő számára az öt éjszaka szállásköltségét (egyágyas szobában reggelivel a későbbiekben meghatározott szállodában),

a vásárlátogató vállalkozások esetében az MKIK fizeti egy fő számára két éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfert a hotel és a vásár között,
a vásárlátogatók számára megfelelő számú érdeklődő esetén busztranszfer Békéscsaba-Konstanza-Békéscsaba között (max. 2 fő számára cégenként),
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a (kinti) transzferköltségeket fizeti,
a társkiállítói jelenlét és a szállás támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése,
a helyi transzferek csak abban az esetben biztosítottak, amennyiben a cégképviselő a későbbiekben meghatározott szállodában száll meg, valamint végig a csoporttal közlekedik, egyéb esetben a közlekedés egyéni szervezésben történik,
az üzleti delegáció külföldi szakmai programjának a gördülékeny lebonyolítása miatt az a célszerű, ha a csoport tagjai együtt utaznak és közlekednek, egy hotelben szállnak meg. Az MKIK ezért tesz javaslatot szállodára. Ettől eltérő szolgáltatást is igénybe lehet venni, de ebben az esetben a résztvevő nem részesül a szállás- és transzferköltség támogatásában.

A jelentkezések elbírálása során előnyt élveznek azok a vállalkozások, amelyek nem vettek részt a Vállalkozásfejlesztési Projekt korábbi támogatott üzleti kiutazásain, illetve nem vették igénybe a társkiállító megjelenési lehetőséget Belgrádban.
Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Költségvállalási nyilatkozat

A kamarai közösségi standon társkiállítóként való megjelenés költségeinek, valamint a szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
A vásárlátogató vállalkozás csak a szállásköltség vonatkozásában, a társkiállító vállalkozás a standhely és a szállásköltség vonatkozásában tesz nyilatkozatot.
Visszamondás esetén a cég köteles megtéríteni az előzetesen megrendelt szolgáltatások költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.
Jelentkezési határidő: 2024. július 16.
Jelentkezés módja
Az alábbiakban felsorolt négy melléklet együttes, határidőre történő megküldése az turkovics.rebeka@mkik.hu e-mail címre:
Társkiállítók esetében:

társkiállítói jelentkezési lap – cégenként kell kitölteni cégszerű aláírással
társkiállítói költségvállalási nyilatkozat – cégenként kell kitölteni cégszerű aláírással
angol nyelvű cégprofil – cégenként kell kitölteni

Vásárlátogatók esetében:

vásárlátogatói jelentkezési lap – cégenként kell kitölteni
vásárlátogatói költségvállalási nyilatkozat – cégenként kell kitölteni cégszerű aláírással
angol nyelvű cégprofil – cégenként kell kitölteni

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy a kiutazással kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.
További információ: Turkovics Rebeka, külpiaci koordinátor
Telefon: (1) 474 5106, e-mail: turkovics.rebeka@mkik.hu
Rák János, a Magyar-Román Tagozat titkára
Telefon: +36 20 939 4696, e-mail: janos.rak@bmkik.hu

Conxemar 2024 - B2B találkozók a Nemzetközi Fagyasztott Tengeri Élelmiszerek Kiállításán
2024-09-23 - 2024-10-11 | Online
Conxemar 2024 – B2B találkozók
Ezt az eseményt a Galiciai Enterprise Europe Network szervezi a Conxemarral együttműködve, hogy találkozási platformként szolgáljon a teljes tengeri élelmiszeripar számára: nagykereskedők, importőrök, exportőrök, transzformátorok, gyártók, forgalmazók, hűtőházak, gépek, segédipar (hűtés, csomagolás, műanyag stb.).
A résztvevők számára lehetőség nyílik ingyenes tárgyalások lebonyolítására.
A virtuális találkozókat szeptember 23. és október 11. között lehet lebonyolítani, egyenként 20 perces időtartamban.
Érintett témák:

Élelmiszerek (akvakultúra, kéthéjú kagylók, konzervek, fejlábúak, rákfélék, halak, fagylaltok/sütemények, húskészítmények, puhatestűek, egyéb tengeri herkentyűk, készételek, hozzáadott értékű tengeri herkentyűk és halak, zöldségek).
Adalékanyagok
Kiegészítő iparágak és gépek
Kapcsolódó szolgáltatások

A rendezvény előzetes regisztrációhoz kötött.
Regisztrálni ITT lehet.
További információ a B2B találkozókról
Conxemar 2024 – Nemzetközi Fagyasztott Tengeri Élelmiszerek Kiállítása
A vásárra 2024. október 1-jén, 2-án és 3-án kerül sor Vigo városában, Európa fő halászkikötőjében, ahol a halfeldolgozó ipar legjelentősebb vállalatai találhatók.
A Conxemar-on 2023-ban 26 736 látogató és 767 kiállító vett részt több mint 110 országból.
Európai referenciaként a teljes feldolgozóipar találkozási pontjaként szolgál: nagykereskedők, importőrök, exportőrök, transzformátorok, gyártók, forgalmazók, hűtőházak, gépek, segédipar (hűtés, csomagolás, műanyag stb.).
A vásár keretében konferenciákat, szemináriumokat és képzéseket szerveznek, hogy a résztvevők és a kiállítók számára eszközöket biztosítsanak versenyképességük javításához, különösen a jelenlegi gazdasági piacon.
További információk a vásárról

InnoTrans 2024 - Nemzetközi közlekedéstechnikai szakkiállítás
2024-09-24 - 2024-09-27 | Berlin, Németország
Az InnoTrans a közlekedéstechnika és vasútipar vezető vására tizennegyedik alkalommal kerül megrendezésre 2024. szeptember 24. és 27. között Berlinben.
A kiállítás öt fő vásári szegmensre (vasúti technika, vasúti infrastruktúra, tömegközlekedés, belső enteriőr és alagútépítés) van felosztva. Az InnoTrans a berlini kiállítási központ mind a 42 csarnokát elfoglalja. Az InnoTrans Convention a kiállítás magasrangú kísérő rendezvénye. Egy egyedülálló dolog a kiállítások világában a 3500 méter hosszú kültéri sínterület, melyen a legkülönbözőbb típusú vonatokat állítják ki Berlinben.

A Bus Display lehetőséget kínál a járműgyártóknak arra, hogy bemutassák elektromos és hidrogénhajtású legújabb járműveiket.
A legutóbbi kiállításon 137 országból érkező, 132.000 szakmai látogató vett részt és gyűjtött információt az 56 országból érkező 2700 kiállítótól az iparág legújabb innovációiról. A szabadterületen, a sínpályákon 128 jármű mutatkozott be, míg a Bus Display-en 14 buszt lehetett megtekinteni.
A szakvásár fő témakörei:

vasúti közlekedés és technológia
vasúti infrastruktúra
vasúti járművek belső kialakítása
alagútépítés
személyszállítás,valamint az ágazathoz kapcsolódó IT szolgáltatások
Bus Display

Mi várja az érdeklődőket a 2024-es kiállításon?

55 országból érkező több, mint 2800 kiállító
Innovációk és világpremierek sora
különböző kísérő rendezvények és vezetett vásárlátogatások, AI és innovációs túrák
B2B lehetőségek a kiállítókkal
42 csarnok és szabadtéri sínpálya, valamint egy bus display

Kedvezményes belépőjegy vásárlás
Az InnoTrans-ra kedvezményes belépőjegy vásárolható egy országspecifikus kóddal.
A kóddal érvényes jegyárak:

Bérlet: EUR 40 (teljes árú jegy: 90 EUR)
Napijegy: EUR 25 (teljes árú jegy: 60 EUR)

A belépő érvényességi idején a Berlini tömegközlekedés is ingyenesen használható (ABC zónák).
Magyarországra vonatkozó kedvezményes kód ezen a linken igényelhető.

Jegyek itt érhetőek el.

AMULET webinárium
2024-09-24 14:00 - 15:30 | Online
Tisztelettel meghívjuk Önt az AMULET projekt keretében tartandó következő előadásra, amely a műanyag kompozitok témakörében kerül megrendezésre.
Időpont: 2024. szeptember 24. 14.00 -15.30 CET
Helyszín: Online
Témakör: Polimer kompozitok tartóssága
Házigazda: NTNU-Norvég Tudományos és Technológiai Egyetem (www.ntnu.no)
Előadók: Christian W. Karl (SINTEF Industry), Tarikul Hasan (ICT Portugal), Md Shahid (ICT Portugal), Philippe Noury (DNV-GL), Andrejs Krauklis (NTNU ASEMlab).
Az előadók többek között a kereskedelmi forgalomban kapható gyantákból készült „hagyományos” kompozitok tartósságával kapcsolatos megállapításokat ismertetik, valamint a saját fejlesztésű bioalapú gyantát használó bioalapú kompozitokkal kapcsolatos eredményeket.

A webináriumon való részvétel ingyenes! Az előadás nyelve angol.
Regisztráció: https://amulet-h2020.eu/webinar-characterization-modelling-2/

A külpiacra lépés segítése a közösségi média eszközeivel - HEPA Export Akadémia képzés
2024-09-25 09:00 - 16:30, 2024-10-02 09:00 - 16:30 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
„A külpiacra lépés segítése a közösségi média eszközeivel” képzés révén a résztvevők átfogó és gyakorlati ismereteket kapnak a közösségi média platformokon való hatékony ügyfélszerzésről a külpiacon. A képzés során megértik azokat a stratégiákat és eszközöket, amelyekkel a szervezetek képesek célzottan és hatékonyan növelni a külpiaci ügyfélbázisukat a közösségi média használatával.
Cél továbbá, hogy a résztvevők a gyakorlati megközelítés és a konkrét példák segítségével megfelelő ismeretekkel rendelkezzenek a közösségi média ügyfélszerzési lehetőségeiről, és képesek legyenek hatékony stratégiákat kidolgozni és alkalmazni a saját vállalkozásuk vagy az általuk képviselt vállalkozás számára.
Kétnapos képzés keretében bemutatásra kerülnek azok a népszerű és elengedhetetlen platformok, amelyeken jelen kell lennie egy vállalkozásnak az online térben.

Haladó hirdetési tevékenységek
Social media jelenlét szabályai, működési motorja
Tartalommarketing
Hirdetéskezelés a META felületén
Megfelelő közösségi média felületek kiválasztása
X és a Threads, TikTok, Instagram, YouTube, GoogleMaps, Blogok, LinkedIn, Nyereményjáték- és ügyfélmenedzsment, Negatív hozzászólások, trollok és álprofilosok kezelése, szabályos és szabálytalan kommunikáció, fiókminőség szerepe

A képzést teljesítők nem lesznek azonnal marketingszakemberek, viszont a megismert módszerek és eszközök jelentősen növelni tudják a ráfordított idő és energia megtérülését, eredményeit, valamint ötleteket és megerősítést is kapnak a résztvevők a saját közösségi média tevékenységükhöz.
Képzés oktatója: Klausz Melinda, a kozossegi-media.com ügyvezetője
Részvételi feltételek: A program állami támogatás mellett valósul meg, a részvétel regisztrációhoz kötött.
Kedvezményes részvételi díj: 9.900 Ft (ÁFA mentes)
A jelentkezéseket beérkezési sorrendben tudják fogadni, korlátozott számban. A regisztrációs díj visszaigazolás után átutalással fizetendő. A regisztráció elfogadásáról a jelentkezéskor megadott e-mail címen tájékoztatják.
Felnőttképzési engedélyezés hatálya alatt folytatott képzés, ezért a részvétel feltétele felnőttképzési szerződés megkötése.
További információ:
Borosán Anita – képzésszervező
+36 30 991 0670
borosan.anita@hepa.hu
Lőcze Henrietta – képzésszervező
+36 30 951-9381
locze.henrietta@hepa.hu
REGISZTRÁCIÓ

ENVIRONTEC nemzetközi üzletember találkozó az ÖKOINDUSTRIA 2024 szakkiállításon
2024-10-01 - 2024-10-03 | Hibrid
Az Enterprise Europe Network magyarországi hálózata nemzetközi üzletember találkozót szervez ENVIRONTEC címmel az ÖKOINDUSTRIA szakkiállítás keretében!

A HUNGEXPO Zrt., mint a hazai és közép-kelet európai kiállítási piac tradicionális és kiemelkedő szereplője együttműködve a Környezetvédelmi Szolgáltatók és Gyártók Szövetségével és a Messe & Marketing Michael Pittscheidt szakmai támogatásával 2024. október 1-3. közt nyitja meg kapuit az első ENVIRONTEC powered by ÖKOINDUSTRIA Nemzetközi környezetipari, hulladék-, vízgazdálkodási és fenntarthatósági szakkiállítás.
A helyszín a megújult HUNGEXPO Budapest Kongresszusi és Kiállítási Központ Budapesten.
Az ENVIROTEC powered by ÖKOINDUSTRIA kiállítás célja, hogy a legfrissebb ágazati és iparági trendek, EU-s szabályozás (taxonómia, ESG, ESRS, CSRD), környezeti technológiák iránt érdeklődő szakmai látogatók megismerjék a hazai és nemzetközi környezetipar innovációit, hatékony megoldásait és a régiós üzleti platformnak köszönhetően új üzleti kapcsolatokat építsenek a jövőbeni együttműködésekhez.
Az idei esemény vendég országa a Holland Királyság.
Kiemelt témák:

Körforgásos gazdaság, hulladékgazdálkodás
Vízgazdálkodás, szennyvízkezelés
Kármentesítési és barnamezős beruházások
Levegőminőség védelem
Környezeti mérés és elemzés
Energiahatékonyság, megújuló energia
Infrastruktúra-fejlesztés, fenntartható városok és települések
Élővízvédelem
Ökoinnovációk és startupok Közép- és Kelet-Európában

Az Enterprise Europe Network segítségével előre egyeztetett online és helyszíni B2B találkozók során új együttműködések és kapcsolatok építésére, a releváns partnerekkel történő célzott megbeszélésekre lesz lehetőség.
A helyszíni B2B időpontja: 2024. október 2. 13:00-17:00
Online B2B időpontja: 2024. október 3. 9:00-18:00
Regisztráció részletes angol nyelvű cégprofillal
További információ: een@pbkik.hu
